
18 August 2026

Comunicat de presă                                                                              


4 programe de formare profesională vor începe în luna septembrie 2026

Agenția Județeană pentru Ocuparea Forței de Muncă Mureş intenţionează să organizeze până la 30 septembrie 2026, 4 programe de formare profesională pentru șomeri, în următoarele meserii şi ocupaţii:

1. [bookmark: _Hlk185343395]Lucrător în comerț, program de calificare (Tg. Mureș)
2. Lucrător în comerț, program de calificare (Daneș) – 2 programe.
3. Legumicultor, program de calificare (Zagăr).

În anul 2026, agenția a organizat 19 programe de formare profesională, din care 18  programe de formare profesională gratuite pentru șomeri și 1 program pentru persoane aflate în detenție. La aceste programe au fost cuprinse un număr de 313 persoane (şomeri 302, din care 206 șomeri indemnizați și 96 șomeri neindemnizați și 11 persoane aflate în detenție). Dintre acestea, 12 programe de calificare/recalificare,1 program de inițiere,  5 programe de specializare și 1 program competenţe cheie/competenţe transversale.
În urma absolvirii programelor de formare profesională la care au participat, 137 persoane s-au încadrat în muncă. 
Documentele necesare pentru înscrierea la cursuri sunt:cartea de identitate, certificat de naștere/căsătorie (dacă e cazul) și diploma/adeverința de studii. 
Serviciile de formare profesională asigură creşterea şi diversificarea competențelor profesionale în scopul asigurării mobilităţii şi reintegrării pe piaţa muncii.
Cursurile sunt gratuite pentru persoanele înregistrate în evidențele Agenției Județene pentru Ocuparea Forței de Muncă Mureș și care se regăsesc în una din următoarele situații: 
- sunt șomeri; 
- sunt absolvenți ai instituțiilor de învățământ; 
- au obţinut statutul de refugiat sau beneficiază de altă formă de protecţie internaţională, conform legii, sau se află în procedura de soluţionare a cererii de azil şi au acces pe piaţa muncii; 
- sunt cetăţeni străini sau apatrizi care au fost încadraţi în muncă sau au realizat venituri în România sau care au drept de muncă pe teritoriul României; 
- nu au putut ocupa loc de muncă după repatriere sau după eliberarea din detenţie; desfăşoară activităţi în mediul rural şi nu realizează venituri lunare sau realizează venituri mai mici decât valoarea indicatorului social de referinţă în vigoare. 
De asemenea, persoanele private de libertate beneficiază de cursuri gratuite de formare profesională.
Informații suplimentare despre cursurile organizate de AJOFM Mureș se pot obține la telefon 0265/263760, interior 115, oferta cursurilor de formare profesională se poate vizualiza pe www.anofm.ro, selecție AJOFM Mureș, la secţiunea “Persoane fizice/Cursuri de formare profesională.

